অ্যামনেস্টি ইন্টারন্যাশনাল

অ্যামনেস্টি ইন্টারন্যাশনাল () একটি মানবাধিকার বিষয়ক আন্তর্জাতিক বেসরকারী সংস্থা। আন্তর্জাতিক পর্যায়ে মানবাধিকার বিষয়ের উত্তরণ ও মর্যাদা রক্ষায় জাতিসংঘ সাধারণ পরিষদে গৃহীত সার্বজনীন মানব অধিকার সংক্রান্ত ঘোষণাপত্র বাস্তবায়নে সংস্থাটি একযোগে কাজ করে যাচ্ছে। সংস্থাটি ১৯৬১ সালে যুক্তরাজ্যে স্থাপিত হয়। এর সদর দপ্তর লন্ডনে অবস্থিত।

সংস্থাটিকে ১৯৭৭ সালে নোবেল শান্তি পুরস্কার এবং ১৯৭৮ সালে জাতিসংঘ মানবাধিকার পুরস্কার দেওয়া হয়।

 ইতিহাস 
২০২০ সালের ১০ সেপ্টেম্বর সংস্থাটির ব্যাংক একাউন্ট অবরুদ্ধ করে ভারত সরকার। ফলে কার্যক্রম পরিচালনা করতে না পারায় ২৯ সেপ্টেম্বর ভারতে এর কার্যক্রম বন্ধ ঘোষণা করা হয়।

সংস্থাটি ভারতে সংখ্যা লঘু নির্যাতন, মুসলিম পিটিয়ে হত্যা, দিল্লি দাঙ্গায় পুলিশের ভূমিকা, ভারত শাসিত কাশ্মীরের মানবাধিকার ইত্যাদি নিয়ে সরব ছিল।

সংস্থাটি ভারত সরকারের এ ধরনের পদক্ষেপকে ভয়ঙ্কর ও লজ্জাজনক এবং প্রতিশোধমূলক আচরণ হিসেবে অবহিত করে। 

 মহাসচিব 
 নাম মেয়াদকাল দেশ Peter Benenson পিটার বেনেনসন ১৯৬১-১৯৬৬ ব্রিটেন Eric Baker এরিক বেকার ১৯৬৬-১৯৬৮ ব্রিটেন Martin Ennals মার্টিন ইনালস্‌ ১৯৬৮-১৯৮০ ব্রিটেন Thomas Hammarberg থমাস হ্যামারবার্গ ১৯৮০-১৯৮৬ সুইডেন Avery Brundage ইয়ান মার্টিন ১৯৮৬-১৯৯২ ব্রিটেন Pierre Sané পিয়েরে সেনে ১৯৯২-২০০১ সেনেগাল Irene Zubaida Khan আইরিন খান ২০০১-২০১০ বাংলাদেশ Salil Shetty  সলিল শেঠি ২০১০-২০১৮ ভারত Kumi Naidoo কুমি নাইডু ২০১৮-বর্তমান দক্ষিণ আফ্রিকা

 উদ্দেশ্য 
প্রধান কতকগুলো বিষয়াবলীকে ঘিরে অ্যামনেস্টি ইন্টারন্যাশনাল বিশ্বব্যাপী কাজ করে যাচ্ছে। সেগুলো হচ্ছে -

 নারী, শিশু, সংখ্যালঘু ও আদিবাসী সম্প্রদায়ের অধিকার রক্ষাকরণ
 নারী নির্যাতন বন্ধকরণ
 বিচার ব্যবস্থায় নির্যাতন বন্ধ ও যুদ্ধ ভীতি বন্ধে সহায়তাকরণ
 দারিদ্র্যের শিকারে পর্যদুস্ত ব্যক্তির অধিকার ও মর্যাদাপ্রাপ্তিতে সহায়তাকরণ
 মৃত্যুদণ্ডাদেশ রহিতকরণ
 অভিবাসী ও শরণার্থীদের অধিকার রক্ষাকরণ
 ন্যায়বিচারের স্বার্থে কারাদণ্ডে দণ্ডিত ব্যক্তির অধিকার রক্ষাকরণ
 মানুষের মর্যাদা রক্ষাকরণ
 বৈশ্বিক পর্যায়ে অস্ত্র ব্যবসায় নিয়ন্ত্রণ

 পুরস্কার ও সম্মননা 
 নোবেল শান্তি পুরস্কার (১৯৭৭)
 জাতিসংঘ মানবাধিকার পুরস্কার (১৯৭৮)

 তথ্যসূত্র 

 আরও দেখুন 
 মানবাধিকার
 মানবাধিকার দিবস
 জাতিসংঘ সাধারণ পরিষদ
 নোবেল শান্তি পুরস্কার


বিষয়শ্রেণী:মানবাধিকার সংগঠন
বিষয়শ্রেণী:১৯৬১-এ প্রতিষ্ঠিত
বিষয়শ্রেণী:নোবেল শান্তি পুরস্কার বিজয়ী সংস্থা
বিষয়শ্রেণী:নোবেল পুরস্কার বিজয়ী সংস্থা
বিষয়শ্রেণী:১৯৬১-এ ইংল্যান্ডে প্রতিষ্ঠিত
বিষয়শ্রেণী:কারাদণ্ড এবং আটকাবস্থা
বিষয়শ্রেণী:ওলফ পালমে পুরস্কার বিজয়ী
বিষয়শ্রেণী:ফোর ফ্রিডমস পুরস্কার প্রাপক